turjo4nis/wikipedia-bn-dump-20250701 huggingface dataset:
লাবা উৎসব

লাবা উৎসব (  ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত।

ইতিহাস 
কিন রাজবংশের আগে, লাবা উৎসব ছিল নতুন ফসল তোলার উদযাপন দিবস।

খ্রিস্টীয় প্রথম শতাব্দীতে বৌদ্ধধর্ম চীনে ছড়িয়ে পড়ার পরে, উৎসবটি ৩৫বছর বয়সে গৌতম বুদ্ধের জ্ঞানার্জনের স্মরণে পালিত হয়েছিল। কিং রাজবংশের সময়, লাবা উৎসবের অনুষ্ঠান বেইজিংয়ের ইয়ংহা প্যাগোডায় অনুষ্ঠিত হত।

প্রথা 
ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।

লাবা রসুন 

একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত।

তথ্যসূত্র

বহিঃসংযোগ
https://web.archive.org/web/20100108101652/http://cn.netor.com/know/tcustom/tcust13.htm (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)

জানুয়ারি উদ্‌যাপন
ডিসেম্বর উদ্‌যাপন
প্রথাগত চীনা ভাষার লেখা থাকা নিবন্ধ
চীনা ভাষার লেখা থাকা নিবন্ধ
চীনের বৌদ্ধধর্মীয় উৎসব
বৌদ্ধ পবিত্র দিন
জামিয়া নঈমীয়া লাহোর

জামিয়া নঈমীয়া লাহোর হল সুন্নি বেরলভী আন্দোলনের সাথে যুক্ত লাহোরের একটি ইসলামী বিশ্ববিদ্যালয়। এটি প্রতিষ্ঠা করেছিলেন সরফরাজ আহমেদ নঈমীর পিতা মুফতি মুহাম্মদ হোসাইন নঈমী। এটি পাকিস্তানে বেরলভী আন্দোলনের জন্য সবচেয়ে বড় সুন্নি প্রতিষ্ঠান হিসেবে কাজ করছে।

"নঈমী" এবং "নঈমীয়া" শব্দটি নেওয়া হয়েছে নঈম উদ্দিন মুরাদাবাদীর নাম থেকে, যিনি আহমদ রেজা খান বেরলভীর একজন ঘনিষ্ঠ সহকর্মী এবং ছাত্র ছিলেন। প্রতিষ্ঠানটির বর্তমান অধ্যক্ষ ড. রাগিব হোসাইন নঈমী।

সন্ত্রাসের বিরুদ্ধে আন্দোলন 
২০০৯ সালে সালের মে মাসে, এই ইনস্টিটিউটের অধ্যক্ষ মুফতি সরফরাজ আহমেদ নঈমীর দ্বারা একটি ঘোষণা করা হয়েছিল যে, "সেনাবাহিনীকে অবশ্যই তালেবানদের একবারে এবং চিরকালের জন্য নির্মূল করতে হবে অন্যথায় তারা পুরো দেশ দখল করবে যা একটি বড় বিপর্যয় হবে"। ২০০৯ সালের মে মাসে, তিনি সরকার কর্তৃক আহ্বান করা ইসলামী পণ্ডিতদের একটি সম্মেলনেও অংশ নিয়েছিলেন যেখানে আত্মঘাতী হামলা এবং নিরপরাধ মুসলমানদের শিরশ্ছেদকে অনৈসলামিক বলে সমালোচনা করা হয়েছিল। তিনি তালেবানের ইসলামের কঠোর ব্যাখ্যার বিপরীতে মহিলাদের জন্য শিক্ষার সমান প্রবেশাধিকার এবং বিদ্যালয়ে কম্পিউটারের ব্যবহারের পক্ষে কথা বলেন।

সন্ত্রাসবাদী আক্রমণ 
এই ইনস্টিটিউটটি বিশ্ব মিডিয়ায় হাইলাইট হয়েছিল যখন এটি একটি আত্মঘাতী বোমা হামলার লক্ষ্যবস্তু হয়েছিল যেখানে এর অধ্যক্ষ সরফরাজ আহমেদ নঈমী নিহত হন। নিউইয়র্ক টাইমসের মতে, হামলাটি তালেবানদের বিরুদ্ধে বিশ্ববিদ্যালয় কর্তৃক জারি করা ফতোয়া (রায়) এর প্রতিশোধ হিসেবে হয়েছিল।

তথ্যসূত্র

বহিঃসংযোগ 

 ছবিতে: পাকিস্তানে বিস্ফোরণে ধর্মীয় পণ্ডিত নিহত, বিবিসি, ২০০৯-০৬-১২
 গড়ি শাহুর জামিয়া নঈমীয়া মসজিদের মানচিত্র উইকিম্যাপিয়ায়

লাহোরে ইসলাম
বেরলভী ইসলামি বিশ্ববিদ্যালয় এবং কলেজ
১৯৮০-এ পাকিস্তানে প্রতিষ্ঠিত
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা

সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা হলো:

প্রদেশ অনুসারে

আরও দেখুন 

 সৌদি আরবের কারিগরি কলেজের তালিকা

তথ্যসূত্র 

 সৌদি আরবের শিক্ষা মন্ত্রণালয় এর ওয়েবসাইট
https://www.moe.gov.sa/en/HigherEducation/governmenthighereducation/StateUniversities/Pages/Introduction.aspx 

এশিয়ার বিশ্ববিদ্যালয় ও মহাবিদ্যালয়ের তালিকা
সৌদি আরবের বিশ্ববিদ্যালয় ও মহাবিদ্যালয়
দেশ অনুযায়ী বিশ্ববিদ্যালয় ও কলেজের তালিকা
কিম দং-হিয়ান

কিম দং-হিয়ান (, ; জন্ম: ১১ জুন ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গাংওন এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।

২০১৫ সালে, দং-হিয়ান দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।

প্রারম্ভিক জীবন
কিম দং-হিয়ান ১৯৯৭ সালের ১১ই জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
দং-হিয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 

১৯৯৭-এ জন্ম
জীবিত ব্যক্তি
দক্ষিণ কোরীয় ফুটবলার
ফুটবল মধ্যমাঠের খেলোয়াড়
২০২০ গ্রীষ্মকালীন অলিম্পিকের ফুটবলার
কে লিগ ১-এর খেলোয়াড়
গোয়াংজু ফুটবল ক্লাবের খেলোয়াড়
দক্ষিণ কোরিয়ার আন্তর্জাতিক যুব ফুটবলার
দক্ষিণ কোরিয়ার অলিম্পিক ফুটবলার
দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
পোহাং স্টিলার্সের ফুটবলার
পুরুষ ফুটবল মধ্যমাঠের খেলোয়াড়
আহ পেকু প্যাটারা

আহ পেকু প্যাটারা (ইংরেজি: Ah Peku Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ৮৫ কিলোমিটার এবং স্থানাঙ্ক । প্যাটারাটির নামকরণ করা হয়েছে মায়া ঝঞ্ঝা দেবতা আহ পেকুর নামানুসারে। ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। আহ পেকু প্যাটারাটি মোনান প্যাটারার দক্ষিণে স্থিত মোনান মনসের দক্ষিণ প্রান্তে অবস্থিত। উদ্গীরণ কেন্দ্র আমিরানি ও মাউই এবং মাউই প্যাটারা এটির উত্তরপশ্চিমে অবস্থিত। আহ পেকু প্যাটারার উত্তরপূর্বে রয়েছে গিশ বার প্যাটারা। আহ পেকু প্যাটারাটিকে প্রথম শনাক্ত করা হয়েছিল গ্যালিলিও মহাকাশযানের সলিড স্টেট ইমেজার অ্যান্ড নিয়ার-ইনফ্রারেড ম্যাপিং স্পেকট্রোমিটারের মাধ্যমে। এটিকে একটি সক্রিয় হটস্পট মনে করা হয়।

তথ্যসূত্র 

আইয়োর পৃষ্ঠভাগের বৈশিষ্ট্য
আইয়োর আগ্নেয়গিরি
সক্রিয় আগ্নেয়গিরি
ওম পরিবার

ওম পরিবার একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে।

ইতিহাস 
১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন। 

এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল।  যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে এবং মিরাশদার উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। মিরাশদার ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার। 

বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে। 

এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে।

এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী।

তথ্যসূত্র

গ্রন্থপঞ্জি 
 

বাঙালি হিন্দু
হিন্দু পরিবার
ভারতীয় পরিবার
বাংলাদেশী পরিবার
বাংলাদেশী সমাজ
বাংলার ইতিহাস
নেত্রকোণা জেলার ব্যক্তি
মৌলভীবাজার জেলার ব্যক্তি
স্পেসএক্স স্টারবেস

স্টারবেস হল একটি বেসরকারি রকেট উৎপাদন সুবিধা, পরীক্ষার স্থান এবং স্পেসএক্স দ্বারা নির্মিত স্পেসপোর্ট, যা মার্কিন উপসাগরীয় উপকূলে টেক্সাসের ব্রাউঞ্জভিল থেকে প্রায় ৩২ কিমি (২০ মাইল) পূর্বে বোকা চিকাতে অবস্থিত। যখন ধারণা করা হয়, তখন এর উল্লিখিত উদ্দেশ্য ছিল "স্পেসএক্সকে একটি একচেটিয়াভাবে উৎক্ষেপণ স্থান প্রদান করা, যা কোম্পানিকে তার উৎক্ষেপণ ইস্তাহার ও ভিড়েঠাসা লঞ্চ উইন্ডোগুলির সাথে মিলিত হতে দেয়।" উৎক্ষেপণ স্থানটি মূলত ফ্যালকন ৯ ও ফ্যালকন হেভি উৎক্ষেপণ যানের পাশাপাশি "বিভিন্ন ধরনের পুনঃব্যবহারযোগ্য সাবঅরবিটাল লঞ্চ ভেহিকেল"কে সমর্থন করার উদ্দেশ্যে তৈরি করা হয়েছিল, কিন্তু স্পেসএক্স ২০১৮ সালের শুরুর দিকে পরিকল্পনার পরিবর্তন ঘোষণা করে। স্পেসএক্স থেকে জানানো হয়, যে উৎক্ষেপণ স্থানটি শুধুমাত্র স্পেসএক্সের পরবর্তী প্রজন্মের উৎক্ষেপণ যান স্টারশিপের জন্য ব্যবহার করা হবে। স্থানটি ২০১৮ সাল থেকে ২০২০ সালের মধ্যে উল্লেখযোগ্য রকেট উত্পাদন ও পরীক্ষার ক্ষমতা যুক্ত করেছে। স্পেসএক্সের সিইও ইলন মাস্ক ২০১৪ সালে ইঙ্গিত দিয়েছিলেন, যে তিনি আশা করেন "দক্ষিণ থেকে টেক্সাস বাণিজ্যিক মহাকাশচারী, ব্যক্তিগত মহাকাশচারী রওনা হবেন"  এবং তিনি স্থানটি থেকে মঙ্গল গ্রহে মহাকাশযান উৎক্ষেপণের পূর্বাভাস দিয়েছিলেন।

স্পেসএক্স ২০১২ সাল থেকে ২০১৪ সালের মধ্যে নতুন বাণিজ্যিক উৎক্ষেপণ সুবিধার জন্য মার্কিন যুক্তরাষ্ট্রের চারপাশে সাতটি সম্ভাব্য অবস্থান বিবেচনা করেছিল। সাধারণত, অরবিটাল উৎক্ষেপণের জন্য একটি আদর্শ স্থানে নিরাপত্তার জন্য পূর্বদিকে একটি জল ভাগের উপরে উড্ডয়নের পথ থাকবে এবং পৃথিবীর ঘূর্ণন গতির সুবিধা নেওয়ার জন্য যতটা সম্ভব বিষুব রেখার কাছাকাছি অবস্থিত হবে। স্থান নির্বাচনের সময়ে টেক্সাসের ব্রাউঞ্জভিলের কাছে বোকা চিকা বিচ সংলগ্ন জমি অগ্রণী অবস্থানে ছিল, একটি বর্ধিত সময়ের মধ্যে ইউএস ফেডারেল এভিয়েশন অ্যাডমিনিস্ট্রেশন (এফএএ) টেক্সাসের ব্যবহারের উপর একটি বিস্তৃত পরিবেশগত মূল্যায়ন পরিচালনা করেছিল। এছাড়াও এই সময়ের মধ্যে, স্পেসএক্স উক্ত এলাকায় জমি অধিগ্রহণ শুরু করে, প্রায় ৪১ একর (১,৭০,০০০ বর্গমিটার) ক্রয় করে এবং ২০১৪ সালের জুলাই মাসের মধ্যে ৫৭ একর (২,৩০,০০০ বর্গমিটার) লিজের মাধ্যমে গ্রহণ করা হয়। চূড়ান্ত পরিবেশগত মূল্যায়ন সম্পন্ন ও ২০১৪ সালের জুলাই মাসের মধ্যে পরিবেশগত চুক্তিগুলি কার্যকর হওয়া পরে স্পেসএক্স ২০১৪ সালের আগস্ট মাসে ঘোষণা করেছিল, যে তারা ব্রাউঞ্জভিলের কাছাকাছি অবস্থানটিকে নতুন বেসরকারি উৎক্ষেপণ কেন্দ্রের জন্য স্থান হিসাবে বেছে নিয়েছে।

তথ্যসূত্র

বহিঃসংযোগ

 SpaceX gets preliminary FAA nod for South Texas launch site, Waco Tribune-Herald, 16 April 2013.
 Lone Star State Bets Heavily on a Space Economy, New York Times, 27 November 2014.

মার্কিন যুক্তরাষ্ট্রের মহাকাশ বন্দর
স্পেসএক্সের সু্যোগ-সুবিধা
ক্যামেরন কাউন্টি, টেক্সাস
২০১৪-এ টেক্সাসে প্রতিষ্ঠিত
স্পেস এক্স স্টারশিপ
সৌদি আরবের কারিগরি কলেজের তালিকা

এটি সৌদি আরবের কারিগরি কলেজগুলির একটি তালিকা যা টেকনিক্যাল অ্যান্ড ভোকেশনাল ট্রেনিং কর্পোরেশন (TVTC) দ্বারা পরিচালিত হয়।

কারিগরি কলেজ 

 আহসা টেকনিক্যাল কলেজ
 আল-রাস টেকনিক্যাল কলেজ
 আরার টেকনিক্যাল কলেজ
 বাহা টেকনিক্যাল কলেজ
 বিশা টেকনিক্যাল কলেজ
 বুরাইদহ টেকনিক্যাল কলেজ
 দাম্মাম টেকনিক্যাল কলেজ
 দোয়াদমী টেকনিক্যাল কলেজ
 বুরাইদহ খাদ্য ও পরিবেশ কলেজ
 গুরায়াত কলেজ অফ টেকনোলজি
 হাফর আল-বাতিন টেকনিক্যাল কলেজ
 হাইল টেকনিক্যাল কলেজ
 জেদ্দা কলেজ অফ টেলিকম অ্যান্ড ইলেকট্রনিক্স
 জেদ্দা টেকনিক্যাল কলেজ
 জাউফ টেকনিক্যাল কলেজ
 খামিস মুশাইত টেকনিক্যাল কলেজ
 খারজ টেকনিক্যাল কলেজ
 মদিনা কলেজ অফ ট্যুরিজম অ্যান্ড হসপিটালিটি
 মদিনা টেকনিক্যাল কলেজ
 মাজমাহ টেকনিক্যাল কলেজ
 মক্কা টেকনিক্যাল কলেজ
 নাজরান টেকনিক্যাল কলেজ
 কাতিফ টেকনিক্যাল কলেজ
 কুনফুদাহ টেকনিক্যাল কলেজ
 কুওয়াইয়া টেকনিক্যাল কলেজ
 রিয়াদ কলেজ অফ টেলিকম অ্যান্ড ইনফরমেশন
 রিয়াদ টেকনিক্যাল কলেজ
 তাবুক টেকনিক্যাল কলেজ
 তায়েফ টেকনিক্যাল কলেজ
 উনাইজাহ টেকনিক্যাল কলেজ
 ওয়াদি আদাওয়াসির টেকনিক্যাল কলেজ
 ইয়ানবু টেকনিক্যাল কলেজ
 জুলফি টেকনিক্যাল কলেজ

আরো দেখুন 
কারিগরি ও বৃত্তিমূলক প্রশিক্ষণ কর্পোরেশন

তথ্যসূত্র 

সৌদি আরবের শিক্ষা সম্পর্কিত তালিকা
দেশ অনুযায়ী বিশ্ববিদ্যালয় ও কলেজের তালিকা
অপর্যালোচিত অনুবাদসহ পাতা
আবু শাহ্‌রিয়ার

আবু শাহ্‌রিয়ার (৬ ফেব্রুয়ারি ১৯৩৪–৬ অক্টোবর ২০১৪) বাংলাদেশের কথাসাহিত্যিক ও সাহিত্য অনুবাদক ছিলেন। অনুবাদ সাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।

জীবনী 
আবু শাহ্‌রিয়ার ৬ ফেব্রুয়ারি ১৯৩৪ সালে ঢাকার আরমানিটোলায় জন্মগ্রহণ করেন। তার পিতার নাম আনোয়ার হোসেন ও মাতার নাম লতিফুন নেছা। বসবাস করতেন ঢাকার মোহাম্মদপুরের মোহাম্মদি হাউজিংয়ে। তিনি ১৯৫১ সালে ঢাকা কলেজিয়েট স্কুল থেকে ম্যাট্রিকুলেশন, ১৯৫৪ সালে ঢাকা কলেজ থেকে আইএসসি ও ১৯৫৬ সালে ঢাকা বিশ্ববিদ্যালয় থেকে বিএসসি ডিগ্রী অর্জন করেন। তিনি মাহমুদা শাহ্‌রিয়ারকে বিয়ে করেন। কর্মজিবনে তিনি বাংলাদেশ বিদ্যুৎ উন্নয়ন বাের্ড থেকে ১৯৯২ সালে উপপরিচালক পদ থেকে অবসর গ্রহণ করেন।

গ্রন্থ 
আবু শাহ্‌রিয়ার কথাসাহিত্য ও অনুবাদ সাহিত্যে অবদান রেখেছেন। উপন্যাস ‘অন্বেষা' (১৯৬০); ছােটগল্প সঙ্কলন ‘স্বপ্নলােক’ (১৯৮৮) ও ‘এই সময় (২০০০); জীবনী ‘হুমায়ন কাদির’ (১৯৯৪); অনুবাদ ‘হ্যামলেট’ (১৯৭৪) ও ‘অ্যান্টনি ও ক্লিওপেট্রা'। (১৯৭৮); সম্পাদনা ‘হুমায়ুন কাদির রচনাবলী’ প্রথম খণ্ড (২০০৫)।

পুরস্কার ও সম্মাননা 

 বাংলা একাডেমী সাহিত্য পুরস্কার (১৯৭৯)

মৃত্যু 
আবু শাহ্‌রিয়ার ৬ অক্টোবর ২০১৪ সালে মৃত্যুবরণ করেন।

তথ্যসূত্র 

১৯৩৪-এ জন্ম
২০১৪-এ মৃত্যু
বাংলাদেশী সাহিত্যিক
বাংলাদেশী অনুবাদক
ঢাকা জেলার ব্যক্তি
অনুবাদ সাহিত্যে বাংলা একাডেমি সাহিত্য পুরস্কার বিজয়ী
ঢাকা কলেজিয়েট স্কুলের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাঙালি লেখক
সিভ জেনসেন

সিভ জেনসেন (জন্ম ১লা জুন ১৯৬৯) একজন নরওয়েজীয়, যিনি ২০০৬ সাল থেকে ২০২১ সাল পর্যন্ত প্রোগ্রেস পার্টির নেতা/নেত্রী হিসেবে দায়িত্ব পালন করেছেন। তিনি সোলবার্গ মন্ত্রিসভায় ২০১৩ সাল থেকে ২০২০ সাল পর্যন্ত অর্থমন্ত্রীর পদে অধিষ্ঠিত ছিলেন। তিনি ১৯৯৭ সাল থেকে ২০২১ সাল পর্যন্ত অসলো থেকে নরওয়েজীয় সংসদের সদস্য ছিলেন।

অসলোতে জন্মগ্রহণ ও বেড়ে ওঠা, সিভ জেনসেন নরওয়েজিয়ান স্কুল অব ইকোনমিক্স থেকে ব্যবসায়িক গবেষণায় স্নাতক হন। তিনি ১৯৯৭ সালের সংসদ নির্বাচনে প্রথম সাংসদ নির্বাচিত হন এবং পরে টানা চারটি মেয়াদে পুনরায় নির্বাচিত হন। তিনি ২০০১ সাল থেকে ২০০৫ সাল পর্যন্ত অর্থ ও অর্থনৈতিক বিষয়ের সংসদীয় স্থায়ী কমিটির সভাপতিত্ব করেন এবং ২০০৬ সালে প্রগতি পার্টির নেতা হিসাবে দীর্ঘ সময়ের চেয়ারম্যান কার্ল আই. হেগেনের স্থলাভিষিক্ত হন।

জেনসেন ২০০৯ সালের সংসদ নির্বাচনে প্রোগ্রেস পার্টির জন্য প্রধানমন্ত্রী প্রার্থী ছিলেন, যা দলের জন্য রেকর্ড উচ্চ ফলাফল দেখেছিল। তিনি ২০১৩ সালের সংসদীয় নির্বাচনের জন্য কনজারভেটিভ পার্টির নেতৃত্বে একটি জোট সরকারের সম্ভাবনাকে সমর্থন করেছিলেন এবং তার দলকে সোলবার্গ ক্যাবিনেটে নেতৃত্ব দিয়েছিলেন, এটি প্রগতি পার্টির প্রথম সরকারি অংশগ্রহণ।

জেনসেন ২০১৯ সালের অক্টোবর মাসে থেকে  দ্বিতীয় বিশ্বযুদ্ধের পর নরওয়ের সবচেয়ে দীর্ঘ মেয়াদী অর্থমন্ত্রী হন।

তথ্যসূত্র

বহিঃসংযোগ

|-

১৯৬৯-এ জন্ম
জীবিত ব্যক্তি
নরওয়েজীয় লুথারান
নরওয়েজিয়ান স্কুল অব ইকোনমিক্স
প্রগ্রেস পার্টির (নরওয়ে) রাজনীতিবিদ
নরওয়েজীয় সংসদ সদস্য
নরওয়ের রাজনৈতিক দলের নেতা
নরওয়ের অর্থমন্ত্রী
স্টর্টিংয়ের নারী সদস্য
ইসলামবাদের সমালোচক
২০শ শতাব্দীর নরওয়েজীয় রাজনীতিবিদ
২১শ শতাব্দীর নরওয়েজীয় নারী রাজনীতিবিদ
২১শ শতাব্দীর নরওয়েজীয় রাজনীতিবিদ
২০শ শতাব্দীর নরওয়েজীয় নারী রাজনীতিবিদ
নরওয়ের নারী মন্ত্রী
নারী অর্থমন্ত্রী
অল সিলন জমিয়তুল উলামা

অল সিলন জমিয়তুল উলামা (সংক্ষেপে এসিজেইউ, ) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে।

সংগঠন 
নীতিগতভাবে সংগঠনটি রাজনৈতিক কর্মকাণ্ডে জড়িত হয় না। বর্তমানে এটি গণতান্ত্রিক সমাজতান্ত্রিক প্রজাতন্ত্র শ্রীলঙ্কার ২০০০ সালের ৫১ নং আইন দ্বারা পরিচালিত হচ্ছে। সারা দেশে সংগঠনটির ১৩৪টিরও বেশি শাখা রয়েছে। এর আলেম সদস্য সংখ্যা ৫ সহস্রাধিক। সংগঠনটির কার্যক্রম পরিচালনার জন্য ১৫টি কমিটি রয়েছে। যথা:
 সহযোগিতা ও সমন্বয়ের জন্য কাউন্সিল
 সমাজসেবা ও তথ্য কমিটি
 শিক্ষা কমিটি
 মক্তব পুনর্বাসন কমিটি
 ফতোয়া কমিটি
 প্রচার কমিটি
 চাঁদ দেখা কমিটি
 গবেষণা ও প্রকাশনা কমিটি
 যুব বিষয়ক কমিটি
 মহিলা বিষয়ক কমিটি
 মিডিয়া কমিটি
 ইসলামি অর্থনীতি ও অর্থ উপদেষ্টা কমিটি
 হালাল কমিটি
 উলামা বিষয়ক কমিটি
 শাখা সমন্বয় কমিটি

আরও দেখুন 
 দেওবন্দি সংগঠনের তালিকা

তথ্যসূত্র 

দেওবন্দি সংগঠন
শ্রীলঙ্কা ভিত্তিক ইসলামি সংগঠন
শ্রীলঙ্কায় ইসলাম
১৯২৪-এ সিলনে প্রতিষ্ঠিত
শাটিকাপ

শাটিকাপ একটি বাংলাদেশী রোমাঞ্চকর-অপরাধধর্মী নাটক। ৮ পর্বের এই নাটক পরিচালনা করেন মোহাম্মদ তাওকীর ইসলাম। ২০২২ সালের ১৩ জানুয়ারি চরকিতে এটি মুক্তি পায়। নাটকের নাম শাটিকাপ, রাজশাহীর আঞ্চলিক ভাষায় যার অর্থ হল “ঘাপটি মেরে বসে থাকা”।

কাহিনি
ওয়েব ধারাবাহিকটি রাজশাহী শহরের নদীর পাড়ের মাদক চোরাকারবারিদের নিয়ে তৈরি। অবৈধ চোরাচালানের একাধিক চক্র এখানে সক্রিয়। রাজশাহী ও আশপাশের আরো বেশ কিছু এলাকার চোরাচালান নিয়ন্ত্রণ করে সোহেল। সোহেলের একচেটিয়া রাজত্বে ধাক্কা দেওয়ার পরিকল্পনা করে উঠতি দুই ব্যবসায়ী হান্নান আর জয়নাল। সোহেল তাদের ধরার জন্য এলাকার সবচেয়ে প্রভাবশালী তদন্ত কর্মকর্তা উত্তমকে দায়িত্ব দেন। সাপলুডুর মতো এক অদ্ভুত কাটাকুটি খেলা শুরু হয়।

অভিনয়
জয়নাল চরিত্রে আহসাবুল ইয়ামিন রিয়াদ
হান্নান চরিত্রে নাজমুস সাকিব
উত্তম কুমার চরিত্রে অমিত রুদ্র
বাবু চরিত্রে ওমর মাসুম
বাবুর স্ত্রী চরিত্রে সাজিয়া খানম
সোহেল ভাই চরিত্রে গালিব সারদার
লিকত আলী চরিত্রে ওয়াসিকুল ইসলাম রোমিত
হাবিবুল বাশার চরিত্রে শিবলী নোমান

নির্মাণ
২০২০ সালের অক্টোবর থেকে ২০২১ সালের আগস্ট পর্যন্ত বাংলাদেশের রাজশাহীর বিভিন্ন স্থানে মূল চিত্রগ্রহণ করা হয়।

মুক্তি
২০২২ সালের ১৩ জানুয়ারি চরকিতে শাটিকাপ মুক্তি পায়। একই দিনে রাজশাহীতে জেলা পরিষদ মিলনায়তনে নাটকের প্রিমিয়ার স্ক্রিনিং অনুষ্ঠিত হয়।

পর্ব

প্রতিক্রিয়া ও অর্জন 
দৈনিক ইত্তেফাকের তারিফ সৈয়দ নাটকের প্রশংসা করে বলেন, “গল্প আর নির্মাণের মুন্সিয়ানা থাকলে যে, তারকা-শিল্পী বা ব্র্যান্ড পরিচালক দরকার হয় না তারই প্রমাণ দিলো শাটিকাপ।”

চলচ্চিত্র ও সিরিজের জন্য বিশ্বের মর্যাদাপূর্ণ পুরস্কার ‘এশিয়ান একাডেমি ক্রিয়েটিভ অ্যাওয়ার্ড’-এ ‘জাতীয় বিজয়ী’ হিসেবে বাংলাদেশ থেকে ‘শাটিকাপ’-এর জন্য মোহাম্মদ তাওকীর ইসলাম সেরা পরিচালক বিভাগে মনোনীত হন।

পুরস্কার

তথ্যসূত্র

বহিঃসংযোগ
 চরকিতে শাটিকাপ
 

চরকির মৌলিক অনুষ্ঠান
বাংলা ভাষার ওয়েব ধারাবাহিক
বাংলাদেশী ওয়েব ধারাবাহিক
২০২২-এ অভিষিক্ত বাংলাদেশী টেলিভিশন ধারাবাহিক
২০২২-এ অভিষিক্ত ওয়েব ধারাবাহিক
নবারুণ বোস সুরারোপিত চলচ্চিত্র
চেন্নাই রেলওয়ে বিভাগ

চেন্নাই রেলওয়ে বিভাগ হল দক্ষিণ রেলওয়ে (SR), ভারতের একটি রেলওয়ে বিভাগ যা উত্তর তামিলনাড়ু এবং দক্ষিণ অন্ধ্র প্রদেশের জেলাগুলিকে কভার করে। বর্তমানে এটির রুটের দৈর্ঘ্য ৬৯৭.৪২ কিমি এর বেশি  এর প্রশাসনিক সদর দপ্তর চেন্নাইতে, যা দক্ষিণ রেলওয়ের সদর দফতর।

রেলওয়ে স্টেশন এবং শহরের তালিকা 
তালিকায় চেন্নাই রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। 

যাত্রীদের জন্য বন্ধ স্টেশন  -

 পাড়ি রেলওয়ে স্টেশন (বিলুপ্ত)
 আন্না নগর রেলওয়ে স্টেশন (বিলুপ্ত)

তথ্যসূত্র 

ভারতীয় রেলের বিভাগ
তামিলনাড়ুর রেল পরিবহন
চেন্নাই রেলওয়ে বিভাগ
ময়নাগুড়ি ট্রেন দুর্ঘটনা

বিকানের-গুয়াহাটি এক্সপ্রেস ট্রেন জলপাইগুড়ি জেলার ময়নাগুড়ির কাছে দোমোহনিতে ২০২২ সালের ১৩ই জানুয়ারি লাইনচ্যুত হয়। এই ঘটনায় ৫ জন নিহত হয়। ট্রেনের এই লাইনচ্যুতের ঘটনা ২০২২ সালের ভারতের প্রথম বড়ধরনের যাত্রীবাহী ট্রেন দুর্ঘটনা ছিল।

দুর্ঘটনা
ভারতের পশ্চিমবঙ্গ রাজ্যের জলপাইগুড়ি জেলার ময়নাগুড়ির কাছে ২০২০২ সালের ১৩ই জানুয়ারি বিকাল ৫ টার দিকে (আইএসটি) বিকানের-গুয়াহাটি এক্সপ্রেসের ২৪ টি কোচের মধ্যে ১২ টি লাইনচ্যুত হয়।

তথ্যসূত্র

২০২২-এ ভারতে বিপর্যয়
জানুয়ারি ২০২২-এ ভারতের ঘটনা
ভারতে লাইনচ্যুত
পশ্চিমবঙ্গের রেল দুর্ঘটনা ও ঘটনা
২০২০-এর দশকে পশ্চিমবঙ্গ
আম ওয়ান-সাং

আম ওয়ান-সাং (, ; জন্ম: ৬ জানুয়ারি ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৬ সালে, ওয়ান-সাং দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০২০ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, ওয়ান-সাং এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

প্রারম্ভিক জীবন 
আম ওয়ান-সাং ১৯৯৯ সালের ৬ই জানুয়ারি তারিখে দক্ষিণ কোরিয়ার গোয়াংজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ওয়ান-সাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 

১৯৯৯-এ জন্ম
জীবিত ব্যক্তি
দক্ষিণ কোরীয় ফুটবলার
২০২০ গ্রীষ্মকালীন অলিম্পিকের ফুটবলার
ফুটবল মধ্যমাঠের খেলোয়াড়
গোয়াংজু ফুটবল ক্লাবের খেলোয়াড়
কে লিগ ১-এর খেলোয়াড়
দক্ষিণ কোরিয়ার আন্তর্জাতিক যুব ফুটবলার
দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
দক্ষিণ কোরিয়ার অলিম্পিক ফুটবলার
গোয়াংজুর ক্রীড়াবিদ
দক্ষিণ কোরিয়ার আন্তর্জাতিক ফুটবলার
উলসান এইচডি ফুটবল ক্লাবের খেলোয়াড়
২০২২ এশিয়ান গেমসের পদক বিজয়ী
ফুটবলে এশিয়ান গেমস পদক বিজয়ী
২০২২ এশিয়ান গেমসের ফুটবলার
পুরুষ ফুটবল মধ্যমাঠের খেলোয়াড়
কুমেল নানজিয়ানি

কুমেল আলী নানজিয়ানি (; সিন্ধি: ڪُميل علي ننجياڻي; জন্ম ২য় মে, ১৯৭৮) হলেন একজন পাকিস্তানি-আমেরিকান কৌতুকাভিনয়শিল্পী, অভিনয়শিল্পী এবং চিত্রনাট্যকার। তিনি এইচবিও কৌতুক ধারাবাহিক সিলিকন ভ্যালি (২০১৪-২০১৯) এ দিনেশ হিসেবে তার ভূমিকা এবং ভাববিলাসী কৌতুক চলচ্চিত্র দ্য বিগ সিক (২০১৭) এর জন্য সহ-লিখন ও অভিনয়ের জন্য বেশি পরিচিত। তার স্ত্রী এমিলি ভি. গর্ডনের সাথে উল্লেখিত চলচ্চিত্রটি লেখার জন্য, তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কারে মনোনীত হন। ২০১৮ সালে, টাইম পত্রিকা তাকে পৃথিবীতে ১০০ সর্বোচ্চ প্রভাবশালী লোকদের মাঝে একজন হিসেবে মান্য করা হয়।

তথ্যসূত্র

বহিঃসংযোগ

 
 
 

১৯৭০-এর দশকে জন্ম
জীবিত ব্যক্তি
নিউ ইয়র্কের অভিনেতা
পাকিস্তানি টেলিভিশন অভিনেতা
করাচির ব্যক্তি
নিউ ইয়র্ক (অঙ্গরাজ্য)-এর ব্যক্তি
২১শ শতাব্দীর মার্কিন কৌতুকাভিনয়শিল্পী
মার্কিন নাগরিকত্ব প্রাপ্ত ব্যক্তি
মার্কিন যুক্তরাষ্ট্রে পাকিস্তানি অভিবাসী
১৯৭৮-এ জন্ম
২১শ শতাব্দীর মার্কিন অভিনেতা
২১শ শতাব্দীর মার্কিন চিত্রনাট্যকার
মার্কিন নাস্তিক
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন পুরুষ চিত্রনাট্যকার
মার্কিন টেলিভিশন অভিনেতা
মার্কিন জনসমক্ষে কৌতুক পরিবেশন শিল্পী
অজ্ঞেয়বাদী বা নাস্তিক্যবাদী প্রাক্তন মুসলিম
ইন্ডিপেন্ডেন্ট স্পিরিট পুরস্কার বিজয়ী
করাচির অভিনেতা
সিন্ধি ব্যক্তি
পাকিস্তানি জনসমক্ষে কৌতুক পরিবেশন শিল্পী
সিন্ধি বংশোদ্ভূত মার্কিন ব্যক্তি
পাকিস্তানি বংশোদ্ভূত মার্কিন অভিনয়শিল্পী
মার্কিন যুক্তরাষ্ট্রের নাগরিকীকৃত নাগরিক